V Maďarsku zomierajú denne na COVID-19 desiatky ľudí
Najnovšie hlásia vyše 2 300 prípadov.
Nákazu novým druhom koronavírusu potvrdili v Maďarsku v uplynulých 24 hodinách 2 316 ľuďom. Na komplikácie spôsobené ochorením COVID-19 zomrelo za tento čas 47 osôb, zväčša starších chronicky chorých pacientov, informoval v pondelok vládny server koronavirus.gov.hu.
Celkový počet potvrdených prípadov nákazy vírusom SARS-CoV-2 v Maďarsku tak stúpol na 61.563 a počet obetí na životoch na 1 472. Z ochorenia sa dosiaľ zotavilo 16 491 osôb.
Aktuálne je v Maďarsku nakazených 43 600 ľudí. V nemocniciach ošetrujú 2 602 pacientov, z ktorých 233 je napojených na umelú pľúcnu ventiláciu. V povinnej domácej karanténe je 28 070 osôb. Počet testovaní dosiahol 990 383, uviedlo Centrum národného zdravia.
Pomôžte zmierniť následky pandémie koronavírusu tým, ktorí to potrebujú. Prispieť môžete prostredníctvom Nadácie Markíza.